kardosdrur/scandi-wiki huggingface dataset:
Jevgenij Levtjenko

Jevgenij Levtjenko (Ukrainsk: Євген Левченко; Russisk: Евгений Левченко) (født 2. januar 1978 i Kostjantynivka, Ukrainska SSR. Sovjetunionen) er ukrainsk fodboldspiller, som spiller for FC Groningen og er gift med skuespiller, Victoria Koblenko. Han er født i Donetsk-regionen i det daværende Sovjetunionen.

Levchenko kom igennem Vitesse Arnhem i Holland, efter at havde spillet for Donetsk, Shaktar Donetsk og CSKA Moskva. I 1996/1997 sæsonen spillede han 2 kampe for Vitesse. Senere i den sæson skiftede han til Helmond Sport, hvor han spillede 15 kampe (4 mål). Efter et år hos Helmond uden kampe skiftede han til Cambuur Leeuwarden, hvor han blev i 2 sæsoner og spillede 41 kampe i Eredivisie (2 mål). Levchenko vendte tilbage til Vitesse, hvor han blev for 3 år. I hans første år spillede han ingen kampe, og i den anden spillede han 2 kampe. I hans sidste sæson i Vitesse spillede han 23 kampe (1 mål). Alligevel skiftede han til Sparta Rotterdam hvor han var fast mand på midtbanen for 2 sæsoner i 1. division. Hos Sparta spillede Levchenko 70 kampe, scorede 11 mål. Og var med da Sparta rykkede op til Eredivisie i 2005. I 2005/2006 sæsonen spillede Levchenko for FC Groningen, hvor han har en kontrakt til 2008.

Eksterne henvisninger 
 Personligt hjemmeside

Fodboldspillere fra Ukraine
Fodboldspillere fra SC Cambuur
Dim sum

Dim Sum (simplificeret kinesisk: 点心; traditionelt kinesisk: 點心; pinyin: Diǎnxīn) er et let kinesisk måltid, der ofte bliver serveret med kinesisk te. I Kina og andre lande med stor kinesisk indflydelse, spiser man måltidet fra morgen til frokost. Dim Sum består af et bredt udvalg af små retter, der er lige fra sødt til saltet. Det er ofte en kombination af kød, grøntsager, havdyr og frugt.

Begrebet Dim Sum er en kantonesisk frase, der bogstaveligt kan oversættes til: "det, som rører ved hjertet" (dvs. bestil efter hjertets lyst). Når man i Vesten taler om Dim Sum, er det som oftest de varianter, der kendes fra det kantonesiske køkken, man har i tankerne.

Madretter
Mad fra Kina
Back to Basics

Back to Basics er titlen på den amerikanske sangerinde, Christina Aguileras tredje studiealbum, udgivet den 15. august 2006 i USA, 14. august i visse lande i Europa, 9. august i Japan og Italien og 12. august i Australien.

Christina Aguilera-album
Album fra 2006
R&B-album
Inge Genefke

Inge Genefke (født 6. juli 1938 på Frederiksberg) er dansk læge og menneskerettighedsforkæmper som helliger sig arbejdet med torturofre . 

Genefke anses internationalt for en af de største kapaciteter inden for behandlingen af torturofre.

Biografi 
I 1965 færdiggør hun sin medicinske uddannelse og bliver gift med filosoffen Torben Peter Kemp.

I 1969 melder hun sig ind i Amnesty International og i 1970 bliver hun indvalgt i den danske bestyrelse for Amnesty International. I 1973 iværksætter Amnesty International en kampagne mod tortur med opfordring til verdens læger om at gøre en indsats. Opfordringen ændrede Genefkes liv, som herefter gjorde det til en livsopgave at bekæmpe tortur og hjælpe ofre.

I 1982 bliver Genefke færdiguddannet, som speciallæge i neurologi. Samme år er hun stifter af den internationale humanitære organisation, Rehabilitation and Research Centre for Torture Victims (RCT) og senere var Genefke initiativtager til oprettelsen af [[Internationale Rehabiliterings- og Forskningscenter for Torturofre|International Rehabilitation Council for Torture Victims]] (IRCT). Udmærkelser og priser 
 1982 – udnævnt som årets dansker af det internationale pressecenter.
 1985 – Rosenkjærprisen
 1988 – Right Livelihood Award
 1989 – æresdoktor i medicin ved Bologna Universitet.
 1996 – æresdoktor i medicin ved Københavns Universitet.
 2008 – indstillet til Nobels fredspris af udenrigsminister Per Stig Møller (K) og de to forhenværende udenrigsministre, Mogens Lykketoft (S) og Niels Helveg Petersen (R)

 Andet 
I den spanske film, fra 2005, The Secret Life Of Words'', optræder Julie Christie i rollen som Inge Genefke. Filmen er instrueret af Isabel Coixet.

Referencer

Ekstern henvisning 
Dansk Kvindebiografisk Leksikon

Læger fra Danmark
Aktivister fra Danmark
Personer i Dansk Kvindebiografisk Leksikon
Personer i Kraks Blå Bog
Personer fra Frederiksberg
Modtagere af Rosenkjærprisen
Peer Gynt

Peer Gynt er et dramatisk digt af Henrik Ibsen skrevet i 1867 og med premiere på Christiania Theater i Christiania (i dag Oslo) den 24. februar 1876, med musik af Edvard Grieg. Historien er baseret på sagnene om Per Gynt, der var rensdyrjæger fra Gudbrandsdalen i 1600-tallet.

Store norske leksikon skriver at "Diktet regnes gjerne for [... nationalt] hovedverk" i norsk litteratur.

Se også 
 Peer-Gynt-Suite
 Dovregubben
 Gynt, et teaterstykke på Skrako-formen

Referencer

Eksterne henvisninger 
 Elektronisk udgave
 Ibsens rejse i 1862 

Skuespil fra Norge
Skuespil fra 1867
Henrik Ibsen
Peter Ingemann (musiker)

Peter Ingemann (født 6. november 1943) er en dansk bassist og sanger.

Spillede i 60'erne, mens han var under uddannelse til revisor, bl.a. i gruppen UFO, og mere opsigtsvækkende i powertrioen Young Flowers. Han indledte efter opløsningen af Young Flowers, et samarbejde med Niels Skousen i Skousen og Ingemann, var derefter med i Musikpatruljen sammen med Claus Clement Pedersen alias ”Tømrerclaus”. Han indspillede en LP sammen med bl.a. Henrik Strube under navnet No Name, inden han i 1973 blev medlem af Røde Mor, og tre år senere dannede fusionsgruppen Drops. Han var manden bag brancheorganisationen Musik & Lys. Han spillede bl.a. også på Troels Triers soloplader, og med Erik Grip. Han var med på Kim Larsens Midt om Natten, og blev efterfølgende fast keyboardspiller i Larsens gruppe, Bellami.

Han har siden midten af 1970'erne brugt mere tid på sit borgerlige job som revisor for bl.a. en lang række musikere, end på musik. Han kan dog indimellem opleves live. I 1990'erne af og til med Niels Skousen, men oftere med trioen Dream City, der er blevet kaldt "90'ernes Young Flowers". Ken Gudman, Peter Ingemann og Peer Frost var samlet som Gudman All Stars på caféen "Drop Inn" i København 4. februar 2002. Herefter har Peter Ingemann jævnligt optrådt på Drop Inn, hvor han sammen med vennen Stig Møller (Steppeulvene) fremfører klassiske hits af bl.a. Steppeulvene, Young Flowers, Skousen & Ingemann, samt fra Stig Møllers solokarriere. 

I 2007 har han optrådt i Røde Mor ved koncerter på bl.a. Skanderborg Festival. Ingemann og Peer Frost Johansson gendannede i 2013 Young Flowers efter mere end 40 års pause   med Søren Berlev på trommer i stedet for afdøde Ken Gudman.

Filmografi 
Følgende film har Peter Ingemann haft en finger med i enten som producer, producent, musik, manuskript eller som medvirkende.
Aldrig mere i morgen (2017)
Mennesker bliver spist (2015)
Frihed på prøve (2010)
Ledsaget udgang (2007)
Villa Paranoia (2004)
Slip hestene løs (2000)
Kielgasten (1990)
En god klovn (1989)
Manden i Månen (1986)
Fantastisk tid (1980)

Referencer

Eksterne henvisninger 
 

Rockmusikere fra Danmark
Bassister fra Danmark
Sangere fra Danmark
Filmproducere fra Danmark
Per Chr. Frost

Per Christian Frost (født 30. oktober 1954 i Aarhus, død 5. marts 2023) var en dansk guitarist, bassist og producer. 

Per Frost var i perioden 1974 - 1997 guitarist og bassist i Gnags, og spillede sammen med bl.a. Sanne Salomonsen, Allan Olsen, Lis Sørensen, Blue Sun, Henning Stærk, Cowgirls, Hounddog All Stars, Elisabeth, Michael Falch, Thomas Helmig, Søs Fenger og Poul Krebs. Herefter etablerede han sig som leder af sit eget Band. Han medvirkede på over 180 danske pladealbums. I 2015 vendte han tilbage til Gnags, som han indtil 2022 indspillede 3 albums med, ligesom han var medvirkende på flere turneer.

Karriere 
Allerede i skoletiden startede han et band, BeeKeepers, og efter en kort periode i et andet band, Viola, blev han medlem af Gnags. I løbet af 1970'erne blev Gnags i stigende grad påvirket af reggae, og Peter A.G. Nielsen overlod nu rollen som basguitarist til Frost, som tilførte musikken en "rytmisk svingende hængebro over til reggae og andre genrer med sit dybt dansende elastiske basspil."

Efter at have dannet sit eget band, indspillede han med dette 8 albums og var ofte på turne, senest i slutningen af 2022. Han var også aktiv som producer, bandt andre af albums med Michael Falch og Elisabeth. 

Han blev inviteret til at spille sammen med B.B. King ved en koncert i Århus Kongrescenter 1997.

Kapelmester ved flere større koncertevents, bl.a. Skanderborg Festivals 25 og 30 års jubilæums koncerter hhv. 2004 og 2009. The White Concert 2008, Horsens Forum, DR1/TV samt Aarhus Univeritets årsfestkoncerter, Musikhuset, Aarhus  siden 2008. Siden 1996 var han lejlighedsvis timelærer på Rytmisk Musikkonservatorium, Aarhus / Aalborg.

I 2015 medvirkede Per Chr. Frost som guitarist og kapelmester i Gnags på gruppens Flashback turne. Herefter var han igen en del af bandet, samtidig med, at han turnerede med eget materiale.<ref name="jylnekro">Nekrolog:Gnags-guitaristen Per Christian Frost er død, Jyllands Posten Kultur 6. marts 2023, Jyllandsposten 6. marts 2023</ref>

Priser
Han modtog Ken Gudman Prisen i 2005.

Grammyvinder med Gnags 1990 og 1999.

 Diskografi 
Udgivelser i eget navn:
 Ned ad gaden, 1978 (Genlyd Grammofon))
 Old Friend's Back, 1990 (Genlyd Grammofon) 
 Breakin' Ice, 1995 (BMG) 
 Seasidesongs, 1998 (BMG)
 Frost, 2007 (RecArt)
 When The Time Is Right, 2011(RecArt)
 Give It To Me (EP) 2013 (Egen udgivelse)
 The Calling'', 2018 (Genlyd / Sony Music Denmark)

Referencer

Eksterne henvisninger 

Guitarister fra Danmark
Rockmusikere fra Danmark
Gnags
Modtagere af Ken Gudman Prisen
Personer fra Aarhus
Mark-Jan Fledderus

Mark-Jan Fledderus (født 14. december 1982 i Coevorden) er en hollandsk professionel fodboldspiller som i år 2006 spiller for FC Groningen.

Fledderus debuterede i 2002/2003 sæsonen i Eredivisie for SC Heerenveen. Efter for det meste at sidde på bænken hos SC Heerenveen skiftede han i 2003/2004 sæsonen til Stormvogels Telstar i den hollandske 1. division, hvor han kunne spille flere kampe.

Siden 2004/2005 sæsonen spiller Fledderus for FC Groningen.

Fodboldspillere fra Holland
Stefano Seedorf

Stefano Seedorf (født i Zaanstad den 28. april 1982) er en hollandsk fodboldspiller som i øjeblikket spiller for FC Groningen i den hollandske Eredivisie.

Seedorf begyndte at spille fodbold hos Hellas Sport og blev set af AFC Ajax' talentspejdere. I 2001/2002 sæsonen debuterede han og i den følgende sæson spillede han 4 kampe.

Fordi han ikke fik spillet nok skiftede han til NAC Breda, hvor han spillede 29 kampe og scorede 7 gange.

Seedorf forlod efter 1 sæson NAC Breda, og spiller siden sommer 2004 for FC Groningen, hvor han i første sæson spillede 28 kampe og scorede 7 gange. Seedorf har en kontrakt til 2007 hos FC Groningen.

Fodboldspillere fra Holland
Koen van de Laak

Koen van de Laak (født 3. september 1982 i Vught) er en tidligere professionel hollandsk fodboldspiller.

Efter at have spillet et par sæsoner for FC Den Bosch, skiftede han til FC Groningen, hvor han havde kontrakt til 2009.

Karriere 

Fodboldspillere fra Holland
Fodboldspillere fra FC Groningen
Jurij Cornelisse

Jurij Cornelisse (født i Alkmaar den 8. maj 1975) er en hollandsk professionel fodboldspiller som i øjeblikket spiller for FC Groningen.

Cornelisse begyndte at spille fodbold hos amatørerne fra AFC'34 og spillede også hos AZ Alkmaar's ungdom. Han begyndte sin professionelle fodboldkarriere hos TOP Oss. Her spillede han i 2 sæsoner. 

På et tidspunkt begyndte RSC Anderlecht at blive interreseret i ham, og den belgiske klub købte ham hos TOP Oss. I Belgien blev han skadet i en testkamp mod hans gamle hold TOP Oss, da han brækkede sin vrist. Cornelisse ville tilbage til Holland fordi det tog længere tid for at få vristen til at vokse sammen end troet, og fordi træneren Arie Haan blev fyret, og den nye træner købte 9 nye spillere. Efter den tabte sæson skiftede Cornelisse til RKC Waalwijk.

I Waalwijk spillede Cornelisse i 5 sæsoner. Efter det skrev han kontrakt med NAC Breda. Ved at skrive kontrakt sagde Cornelisse: "Stemningen hos NAC er fantastisk. Jeg er meget stolt over at jeg skal spille fodbold hos NAC." 

Dog skiftede han allerede 1 sæson senere, til FC Groningen hvor han begyndte at spille i angrebet efter at have spillet på midtbanen.

Cornelisse er blevet kendt for at han slår vejrmøller efter at have scoret et mål. Jurij Cornelisse har også en ældre bror, Tim Cornelisse, som også spiller fodbold. Han spiller for FC Utrecht.

Statistikker 

Fodboldspillere fra Holland
Fodboldspillere fra RSC Anderlecht
Fodboldspillere fra RKC Waalwijk
Fodboldspillere fra NAC Breda
Fodboldspillere fra FC Groningen
Claus Podebusk

Claus Podebusk er navnet på flere personer:

 Claus Predbjørnsen Podebusk til Egholm (omkring 1390 – omkring 1480) – dansk adelsmand
 Claus Predbjørnsen Podebusk til Kørup (død 1540) – dansk rigsråd
 Claus Mouridsen Podebusk (1562 – 1610) – dansk adelsmand
 Claus Henriksen Podebusk (omkring 1627 – omkring 1669) – dansk adelsmand
Claus Predbjørnsen Podebusk til Kørup

Claus Podebusk (død 1540) til Kørup, dansk rigsråd.

Han var søn af rigsråd Predbjørn Clausen Podebusk (død 1541) og dennes første hustru, Vibeke Eriksdatter Rosenkrantz, og skrev sig allerede i 1534 til faderens ejendom Kørup på Fyn.

Han blev 20. juli 1517 gift med sin stedmor Anne Mouritsdatter Gyldenstjernes datter af første ægteskab Anne Krognos og fik med hende Krapperup og Marki i Skåne. De fik sønnen Erik Clausen Podebusk, senere rigsråd.

Han sluttede sig under borgerkrigen efter Christian 2.'s fald ligesom faderen i 1523 til Frederik 1. og fik et par mindre forleninger i Skåne (Kullen og 1526 Sirekøbing). Han blev omkring 1526 ridder og omkring 1532 rigsråd. Han stillede sig i 1533 på det katolske parti, og deltog under Grevens Fejde i den skånske adels møder og kampe. I 1536 måtte han ligesom de øvrige rigsråder erklære at ville finde sig i reformationen, og han beholdt sin plads i rigsrådet, men synes ikke at have haft større betydning. 

Han døde før faderen 7. november 1540. Hans enke levede endnu 1572.

Danskere i 1500-tallet
Rigsråder fra Danmark
Godsejere fra Danmark
Orlando Bloom

Orlando Jonathan Blanchard Bloom (født 13. januar 1977 i Canterbury, Kent, England) er en britisk skuespiller, primært kendt for rollerne som Legolas i Ringenes Herre-trilogien, Legolas i Hobbitten og
Will Turner i Pirates of the Caribbean-trilogien.

Biografi

De yngre år 
Blooms mor, Sonia, er fra Kolkata (tidligere Calcutta), Indien, og hans far, Harry, kom fra Sydafrika. Faren var advokat og kæmpede mod Apartheidregimet i Sydafrika. Faren døde, da Bloom bare var fire år gammel. Bloom og hans søster, Samantha, blev opdraget alene af moren efter farens død.

Da Bloom var 13 år gammel, tilstod moren, at Harry ikke var hans biologiske far, men at Colin Stone var hans biologiske far.

Harry var jødisk, men Bloom konverterede til buddhismen i 2004.

Skoletiden 
Bloom gik på St. Edmunds School i Canterbury, en privat kristen skole. Bloom var ikke glad for at gå på skolen på grund af hans ordblindhed, og han var han mere dedikeret til kunst, keramik, fotografering og skulpturering. Efter morens opmuntring begyndte han at studere digte og prosa og begyndte med oplæsninger på den lokale festival. Han vandt mange digt- og bibeloplæsningskonkurrencer. Han var også aktiv på det lokale teater.

Karrierestarten 
Senere blev Bloom mere seriøs om teater og skuespil og flyttede til London for at være med i det nationale ungdomsteater. Han blev der i to sæsoner og fik efter en stund skoleplads på The British American Drama Academy. Mens han gik der, gik han på auditions for forskellige britiske tv-serier, og fik roller i Casualty og i Midsommer Murders. Han fik sin første filmrolle i filmen Wilde som en mandlig prostitueret.

Bloom kom senere ind på Guildhall School of Music and Drama. Det var også omkring denne tid, at han faldt tre etagers højde ned på en veranda og brækkede ryggen. Lægerne frygtede, at han ikke ville gå igen, men han kom sig og allerede efter 13 dage returnerede han til skolen og fuldførte eksamen. I 1999 spillede han på scenen for sidste gang. En af tilskuerne var tilfældigvis filmdirektøren Peter Jackson, som kunne lide Bloom, og derfor gik han bag om scenen efter showet og spurgte, om Bloom kunne tænke sig at komme på en audition for hans nye projekt: The Lord of the Rings (Ringenes Herre-trilogien). Bloom svarede ja og begyndte at læse på rollen "Faramir", men han tabte rollen til skuespilleren David Wenham. Peter Jackson foreslog, at Bloom kunne få rollen som Legolas i stedet for - noget som efterfølgende viste sig at være et bedre valg for Bloom. Han arbejdede med Ringens Herre i 18 måneder på New Zealand.

Ægteskab 
Han blev gift i [[2010{] med supermodellen Miranda Kerr. De fik sønnen Flynn Bloom. Parret blev skilt i 2013, selvom Orlando udtalte til mange shows, at de holder af hinanden og altid vil være i hinandens liv på grund af deres søn.

Bloom begyndte at se sangerinden Katy Perry i januar 2016, men parret sagde, at de var gået fra hinanden i februar 2017 
De genoptog deres forhold i april 2018. Den 15. februar 2019 bekræftede Perry sin forlovelse med Bloom.

Filmografi

Referencer

Eksterne henvisninger 

 
 The Orlando Bloom Files 

Skuespillere fra England
Terrorangrebet den 11. marts 2004

Terrorangrebet den 11. marts 2004 var et angreb på tre lokaltog mellem Alcalá de Henares og Atochabanegården i Madrid. Omkring kl. 7:40 sprængtes 10 bomber i de fyldte morgentog. Angrebet skete præcis to et halvt år efter angrebet på World Trade Center i New York. Bomberne blev udløst af mobiltelefoner. 192 blev dræbt og omkring 2.050 såret.

Angrebet skete tre dage før parlamentsvalget i Spanien. Ministerpræsident José María Aznar erklærede samme dag, at den baskiske løsrivelses- og terrororganisation ETA stod bag sprængningene. Beviserne var dog ikke entydige, og mange vælgere tvivlede på Aznars resolutte udmelding. Det førte i Madrid til store demonstrationer mod regeringen, hvor vælgerne krævede svar og ærlighed. Deres skepsis kostede så mange stemmer, at Aznar efter valget måtte afgive posten til socialistpartiets José Luis Rodríguez Zapatero.

Efterforskningen 
Politiets undersøgelser afkræftede snart mistanken om, at ETA stod bag angrebet. I stedet blev mistanken rettet mod en islamistisk gruppe, og syv af dens medlemmer blev tre uger efter angrebet omringet i en lejlighed i en Madrid-forstad. Det lykkedes dog ikke at pågribe de mistænkte, da de sprængte sig selv i luften.

Senere blev flere andre formodet medskyldige arrresteret, og da retssagen blev indledt, var 28 under anklage. Der var tale om 27 mænd og én kvinde, der for hovedpartens vedkommende var unge islamister fra Nordafrika. Undersøgelser konkluderede, at gruppen tilsyneladende ikke var en del af al-Qaeda, men inspireret heraf.

Retssag og domme 
Retssagen blev påbegyndt i maj 2007, og de anklagede blev sigtet for fra mord over falskneri til konspiration og tilhørsforhold til en terrororganisation. Resultatet af efterforskningen fyldte 92.226 sider, og 31. oktober faldt dommene.

Af de 28 anklagede blev 21 kendt skyldige i en eller flere forbrydelser, og fire blev idømt fængsel på livstid. Syv blev frikendt, heriblandt en mand, der formodedes at være hjernen bag aktionen. Denne sad fængslet i Italien på domstidspunktet for at tilhøre en terrorgruppe.

Noter 

Terrorhandlinger i Spanien
Begivenheder i 2004
Politik i 2004
Madrid
Sandagergård

Sandagergård nævnes første gang i 1385, da Fin Nielsen (kaldet Skriver) havde den. Det er nu en avlsgård under Gyldensteen. Gården ligger i Nørre Sandager Sogn, Skovby Herred, Nordfyns Kommune. Hovedbygningen er opført i 1600-1610 og ombygget i 1730-1795.

Sandagergård, der er på 119 hektar, er nabo til Nørre Sandager Kirke .

Ejere af Sandagergård 

 (1385-1394) Fin Nielsen Skriver
 (1394-1409) Niels Thomesen (Lunge)
 (1409-1440) Henrik Nielsen (Lunge)
 (1440-1478) Niels Henriksen (Lunge) / Jesper Henriksen (Lunge)
 (1478-1480) Jesper Henriksen (Lunge)
 (1480-1502) Henning Jensen Qvitzow
 (1502-1544) Jørgen Henningsen Qvitzow 
 (1544-1569) Henning Jørgensen Qvitzow 
 (1569-1640) Jørgen Henningsen Qvitzow / Christian Henningsen Qvitzow / Eiler Henningsen Qvitzow / Anne Henningsdatter Qvitzow / Frederik Henningsen Qvitzow
 (1640-1678) Erik Frederiksen Qvitzow
 (1678-1685) Anne Margrethe Eriksdatter Qvitzow gift von Pappenheim
 (1685-1688) Christian von Pappenheim
 (1688-1690) Morten Skinkel
 (1690-1695) Anne Cathrine Pedersdatter Carisius gift Skinkel
 (1695-1696) Hans Knudsen
 (1696-1704) Nicolaj de Windtz
 (1704-1713) Margrethe Cathrine Hoppe gift (1) de Windtz (2) von Grambow
 (1713-1758) Hans Henrik von Grambow
 (1758-1774) Carl von Grambow
 (1774) Margrethe Henriette von Grambow gift von den Brincken
 (1774-1793) Conrad von den Brincken
 (1793-1794) Margrethe Henriette von Grambow gift von den Brincken
 (1794-1834) Ivar Pedersen Hviid
 (1834-1837) Andreas Erich Heinrich Ernst lensgreve Bernstorff-Gyldensteen
 (1837-1898) Johan Hartvig Ernst lensgreve Bernstorff-Gyldensteen
 (1898-1934) Hugo Kuno Georg lensgreve Bernstorff-Gyldensteen
 (1934-1954) Erich Adolph Ernst lensgreve Bernstorff-Gyldensteen
 (1954-1984) Carl Johan Friedrich Frantz Hugo Mogens lensgreve Bernstorff-Gyldensteen
 (1984-) Frans Erich lensgreve Bernstorff-Gyldensteen

Herregårde i Nordfyns Kommune
Herregårde i Odense Amt
Fredede slotte og herregårde i Danmark
Fredede bygninger, konstruktioner og anlæg i Nordfyns Kommune
Wienerlæg

Et wienerlæg er en detalje, som oftes på en jakke eller frakke, som som regel sidder bagpå. Et læg er et andet ord for en fold. Et wienerlæg skiller sig ud ved at være syet på en helt speciel måde. 

Eks. I en jakke i sømmen bagpå syer man et stykke stof ind, så der bliver en slids med stoffet bagved.

Jakker
Mitsubishi A6M

Mitsubishi A6M Rei-Sen (Type 0), kendt som Zero, var en japansk jager, der blev anvendt under anden verdenskrig.

A6M er det fly som er gået over i historien som Japans bedste kampfly. Det var det første hangarskibsbaserede kampfly, som opnåede at kunne konkurrere på lige fod med landbaserede fly.

Flyet var meget manøvredygtigt, fordi det var let. Dette var på bekostning af, at det det var dårligt armeret og havde en relativt lav tophastighed på omkring 650 km/t.

Hangarskibsfly
Fly fra 2. verdenskrig
A6M
Militærfly fra Japan
1-motors propelfly